ล้อต๊อก

**ล้อต๊อก** เป็นชื่อการแสดงของ จ่าอากาศตรี **สวง ทรัพย์สำรวย** (สะ-หฺวง) (1 เมษายน พ.ศ. 2457 — 30 เมษายน พ.ศ. 2545) นักแสดงตลกและผู้กำกับภาพยนตร์ชาวไทย ศิลปินแห่งชาติ สาขาศิลปะการแสดง ประจำปี พ.ศ.2538 เจ้าของฉายา **บิดาแห่งวงการตลกไทย**

## ประวัติ
### กำเนิดล้อต๊อก
**ล้อต๊อก** มีชื่อจริงว่าสวง ทรัพย์สำรวย เกิดเมื่อวันพฤหัสบดี ที่ 1 เมษายน พ.ศ.2457
พื้นเพเป็นคนบ้านสวน คลองเสาหิน ตำบลท่าพระ อำเภอหงสาราม จังหวัดธนบุรี เป็นบุตรของนายนุ่ม-นางขม ทรัพย์สำรวย มีอาชีพทำสวนผลไม้ หมากพลู มีพี่น้องทั้งหมด 6 คน ได้แก่

#นายเณร ทรัพย์สำรวย
#นายนิล ทรัพย์สำรวย
#นายสวง ทรัพย์สำรวย
#นายอุดม ทรัพย์สำรวย
#นางเนียน ทรัพย์สำรวย
#นายมานิตย์ ทรัพย์สำรวย

ในวัยเด็กล้อต๊อกมีนิสัยซุกซน บิดามารดาจึงพาไปฝากไว้กับพระอาจารย์ที่วัดท่าพระให้คอยอบรมสั่งสอน พออายุได้ 7 ขวบก็เข้าเรียนชั้นอนุบาลที่โรงเรียนครูฉุย จากนั้นเข้าเรียนชั้นประถมศึกษาปีที่ 1-6 ที่โรงเรียนวัดอินทาราม และเข้าศึกษาต่อชั้นมัธยมศึกษาปีที่ 1 - 3 โรงเรียนวัดนวลนรดิศ

### นักเลง - เด็กรับใช้
เมื่อก้าวเข้าสู่วัยหนุ่ม จัดได้ว่าล้อต๊อกเป็นหัวโจกของวัยรุ่นละแวกท่าพระ ด้วยความใจกว้าง เป็นนักเลงของของเขา พวกวัยรุ่นในย่านนั้นจึงเรียกเขาว่า **"พี่ใหญ่"**

แต่จุดเปลี่ยนสำคัญในชีวิตก็เกิดขึ้น เมื่อสวนผลไม้ของบิดามารดาถูกน้ำท่วมจนถึงขั้นหมดตัว ล้อต๊อกจึงสมัครเป็นเด็กท้ายเรือเมล์คอยโยนเชือกคล้องเสาเวลาเทียบท่า และคอยปลดเชือกเวลาออกจากท่า ต่อมาก็ได้ยกระดับตัวเองเป็นผู้แจวเรือรับ-ส่งผู้คนในละแวกท่าพระ แต่ด้วยนิสัยรักอิสระ จึงไปสมัครเป็นนักดนตรีที่วงดนตรีไทยของ **พี่เริ่ม**พี่ชายที่รู้จัก

นอกจาก"พี่เริ่ม"จะเป็นหัวหน้าวงดนตรีไทยแล้ว เขายังรู้จักกับนักประพันธ์ที่มีชื่อเสียงหลายคนในยุคนั้น เช่น เหม เวชกร, ยาขอบ, ไม้ เมืองเดิม และอื่น ๆ พี่เริ่มนำล้อต๊อกไปฝากเป็นเด็กรับใช้กับนักประพันธ์ทั้งหลาย ทำให้ล้อต๊อกเริ่มซึมซับการเขียน การประพันธ์อย่างไม่รู้ตัวจนภายหลังเขาได้นำทักษะเหล่านี้มาเขียนบทภาพยนตร์ที่เขาเป็นผู้สร้างเอง

### ถีบสามล้อ - นักมวย
เนื่องจากล้อต๊อกเป็นคนรักอิสระ ซึ่งตรงกันข้ามกับอาชีพนักเขียนที่ชอบอยู่ในสถานที่อันสงบ ล้อต๊อกจึงมุ่งหน้าไปที่โคราชหาญาติผู้ใหญ่ที่ตนเองนับถือ โดยไปทำงานอยู่กับญาติทำหน้าที่เป็นคนเปิด-ปิดเครื่องส่งวิทยุเครื่องบิน แต่ด้วยความซื่อของเขา ล้อต๊อกไม่ได้รับเงินเดือนเลยตลอดเวลา 3 เดือนที่ทำงานอยู่ จึงหันมายึดอาชีพถีบสามล้อรับจ้าง 

ต่อมาเขาได้รู้จักกับนักมวยชื่อดัง นามถวัลย์ วงศ์เทเวศน์จึงมาฝึกหัดมวยอยู่กับ**ค่ายเทียนกำแหง**ของถวัลย์ และยึดอาชีพนี้อยู่ถึง 3 ปี

### ทหารอากาศ
พ.ศ.2479 ล้อต๊อกได้รับหมายเกณฑ์เป็นทหารอากาศประจำอยู่กองบินน้อยที่ 1 ฐานทัพอากาศดอนเมือง โดยในยามว่าง ๆ จากหน้าที่ เขาจะเป็นหัวโจกจับกลุ่มเพื่อน ๆ พลทหารเล่นตลกสร้างความสนุกสนานให้กับเพื่อนฝูง หลังปลดประจำการล้อต๊อกไปสมัครเป็นคนงานขนหินที่เกาะสีชัง สังกัดกองหมวดศิลา เพื่อย่อยหินไปใช้ในราชการกรมรถไฟ

พ.ศ.2482 ล้อต๊อกถูกเรียกตัวกลับมาเป็นทหารอากาศอีกครั้ง เพราะเกิดกรณีพิพาทอินโดจีน เขาสมัครกับร้อยเอกทวี จุลละทรัพย์ไปช่วยรบอยู่แนวหน้า ต่อมาได้ถูกส่งไปประจำการอยู่กองบินผสมภาคตะวันออก ฝูงโจมตีที่ 35 จังหวัดปราจีนบุรี เป็นพลปืนกลหนัก หลังสงครามสงบล้อต๊อกได้ลาออกจากราชการ โดยมียศสุดท้ายเป็น **"จ่าอากาศตรี"**

### ตั้งคณะกระตั้ว - ตลก “เมฆดำ”
ล้อต๊อกได้ร่วมกับเพื่อนตั้งคณะกระตั้วแทงเสือเล่นตามงานมงคลในย่านธนบุรี จนวันหนึ่งล้อต๊อกมีโอกาสได้ไปดูละครย่อยที่แสดงแถวบ้าน จนเกิดมีความใฝ่ฝันที่อยากจะมีชื่อเสียง เป็นที่ยอมรับของผู้คน จึงได้ร่วมกับเสน่ห์ โกมารชุนตั้งคณะตลกขึ้นมา โดยใช้ชื่อว่า “เมฆดำ” ซึ่งมีที่มาจากก้อนเมฆสีดำที่จะเป็นอุปสรรคสำหรับนักบินเพื่อระลึกถึงอดีตเมื่อคราวตนเองเป็นทหาร

ตลกคณะเมฆดำตระเวนรับงานทั่วไปในละแวกท่าพระ-ตลาดพลู แต่ยังไม่เป็นที่ยอมรับเท่าไร จนบางครั้งต้องอาสาเจ้าภาพแสดงเพื่อโชว์ความสามารถ ทำให้ในเวลาต่อมาเมฆดำเริ่มเป็นที่ยอมรับของผู้คนในฝั่งธน และเพื่อเป็นการประกาศความสามารถ คณะเมฆดำลงสมัครเข้าประชันกับคณะอื่น ๆ ในงานวัดราชคฤห์ ผลปรากฏว่าคณะเมฆดำได้รับรางวัลชนะเลิศ

## เข้าสู่วงการบันเทิง
[thumb|right|ล้อต๊อก กับ [มิตร ชัยบัญชา งานฉลองรุ่นทหารอากาศ]]
### ขึ้นเวทีเฉลิมกรุง
หลังจากตลกคณะเมฆดำที่เขาตั้งขึ้นได้รับรางวัลชนะเลิศในการประชันกับตลกคณะต่าง ๆ ล้อต๊อกได้รู้จักกับสัมพันธ์ อุมากูล เจ้าของคณะศรีเบญจา สัมพันธ์ได้ชักชวนให้ร่วมกับคณะของตน ทำให้เขามีโอกาสได้ขึ้นเวทีใหญ่ครั้งแรกในชีวิต ด้วยบท **[[ชาละวัน]]** เป็นละครสลับฉากภาพยนตร์ เรื่องต่อมาคือเรื่องคดีลักหลับ ล้อต๊อกรับบทเป็นขุนหมื่น แต่แสดงไม่ถูกใจหัวหน้า จึงถูกถอดให้ไปรบบท “ควาย” แต่บทบาทควายที่ล้อต๊อกได้รับกลับเรียกเสียงฮาของผู้ขมได้มากกว่าตัวละครหลัก ๆ เสียอีก

จากเหตุการณ์นี้ล้อต๊อกจึงลาออก ไปรวบรวมพรรคพวกตั้วคณะเมฆดำขึ้นอีกครั้ง แต่ก็ไม่ประสบความสำเร็จ ล้อต๊อกจมอยู่กับความผิดหวังนานพอสมควร จนกระทั่งได้พบกับ บุญส่ง เคหะทัต บุญส่งชักชวนให้เขาเข้าร่วมคณะละครร้อง **จันทน์เสน่ห์** ล้อต๊อกอยู่กับคณะจันทน์เสน่ห์เประมาณ 1 ปี ก็ลาออก เพราได้รับคำชวนจากอ๊อด ดีด๊อกให้ล้อต๊อกและพรรคพวกคณะเมฆดำไปแสดงที่จังหวัดเพชรบุรีแต่การไปครั้งนั้นกลับล้มเหลว เพราะในการเปิดการแสดงแต่ละครั้งแทบไม่มีคนดูเลยสุดท้ายล้อต๊อกก็ไม่มีเงินซื้อตั๋วรถกลับกรุงเทพฯ ล้อต๊อกจึงได้อาศัยทักษะที่เคยอยู่ค่ายมวยเทียนกำแหงมาก่อน หวนคืนวงการผ้าใบอีกครั้งเข้าต่อยมวยที่เวทีเพชรบุรี ล้มแชมป์เก่าลงได้ มีค่ารถพาพรรคพวกกับกรุงเทพฯได้สำเร็จ

### เปลี่ยนเส้นทางเดิน
หลังจากกลับมาอยู่กรุงเทพฯ ล้อต๊อกก็ยังไม่มีงานทำจึงตัดสอนใจกลับไปเพชรบุรีอีกครั้ง ครั้งนี้เขาได้พบกับ **นายท่อง** สหายเก่าเจ้าของเรืออวน ล้อต๊อกเบนเข็มตัวเองมาเป็นชาวประมงซึ่งประสบความสำเร็จเกินคาด

อีกหนึ่งอาชีพที่ล้อต๊อกทำตอนอยู่เพชรบุรี คือ รับจ้างกระโดดหน้าผาให้ต่างชาติถ่ายรูปเป็นที่ระลึก โดยมีวิธีการ คือ การขึ้นไปยืนอยู่บนหน้าผาสูงชันจากนั้นก็เหวี่ยงร่างตนเองลงพื้นน้ำอย่างได้จังหวะ ครั้งหนึ่งฝรั่งช่างกลชาวเยอรมัน ประทับใจในความกล้าหาญของเขาถึงขนาดเอ่ยปากชวนเขาให้มาทำงานด้วย ซึ่งเสนออัตราค่าจ้างสูงมากิแต่ล้อต๊อกก็ปฏิเสธไป

### ทำตามความฝันอีกครั้ง
ล้อต๊อกตัดสินใจเดินทางกลับเมืองหลวง เขาได้พบกับสัมพันธ์ อุมากูลแห่งคณะศรีเบญจาอีกครั้ง ครั้งนี้เขาได้ร่วมกับ จอก ดอกจันทร์, สมพงษ์ พงษ์มิตร, ทองต่อ จาตุรงค์กุล, เสน่ห์ โกมารชุน, สมบุญ แว่นตาโต และชุมพล ปัทมรินทร์ ตั้วคณะขึ้นใหม่ในชื่อื**เมืองใหม่** แต่ยังไม่ทันทำการแสดงสนิท เกศธนังดาราชื่อดังในยุคนั้นทักท้วงว่าชืาอเมืองใหม่ไม่เหมาะสมและตั้งชื่อให้ใหม่ว่า **“คณะลูกไทย”**

**วันสร้างชาติ**แสดงที่ศาลาเฉลิมบุรี เขาแสดงเป็นตัวเจ๊ก ถูกใจผู้ชมเป็นอย่างมาก อบ บุญติดดาราชื่อดัง ได้ขักชวนให้ล้อต๊อกมาอยู่กับคณะนาฏศิลป์สากลของกองทัพอากาศ โดยมอบบท “เสี่ยล้อต๊อก” จากละครเวทีใกล้เกลือกินเกลือ ให้กับเขา จากบทนี้เองสวง ทรัพย์สำรวย จึงมีชื่อเล่นที่เรารู้จักกันโดยทั่วไปว่า ** ล้อต๊อก**

ต่อมาล้อต๊อกพัฒนาฝีมือมาเล่นบทเด่นของเรื่อง เช่น เรื่องตั่งโต๊ะ เขาได้รับการทาบทามจากพลตำรวจเอกเผ่า ศรียานนท์ให้มารับบทมหาอุปราชตั้งโต๊ะจากวรรณกรรมเรื่องสามก๊ก ล้อต๊อกแสดงได้สมบทบาทเป็นที่ชื่นชอบของผู้ชมส่วนใหญ่ ทำให้ชื่อเสียงของล้อต๊อกเป็นที่รู้จักและได้รับความนิยมจากประชาชนชาวไทยเรื่อยมา

หลังจากล้อต๊อกมีชื่อเสียงในวงการละครเวที เขาก็ไม่ได้ทิ้งการแสดงตลกในละครย่อยเลย เขายังคงแสดงร่วมกับคณะลูกไทยอยู่เป็นประจำ ต่อมาได้ร่วมกับดอกดิน กัญญามาลย์ ตั้งคณะเทพไทยขึ้นมาแสดงตลกทั้งบนเวทีและในงานเทศกาล ก่อนจะวางมือลงหันมาเอาดีทางด้านการแสดงละครเพียงอย่างเดียว

## ชีวิตครอบครัว
ล้อต๊อกสมรสกับสมจิตต์ ทรัพย์สำรวย นางเอกชื่อดังแห่งยุค โดยมีแผนพิชิตใจ คือ ล้อต๊อกจะวิ่งตามรถสามล้อที่สมจิตต์นั่งกลับบ้านทุกวัน และเมื่อสมจิตต์เข้าบ้านล้อต๊อกก็จะยืนรออยู่หน้าบ้าน สูบหรี่อยู่ข้างเสาไฟฟ้าที่ตรงข้ามกับห้องนอนของสมจิตร ยืนอยู่อย่างนั้นตั้งแต่หัวค่ำจนเช้าตรู่ ทำอยู่อย่างนี้เป็นเวลาหลายเดือนจนสมจิตต์ใจอ่อน ภายหลังเมื่ออยู่กินกันแล้ว ล้อต๊อกได้เปิดเผยความจริงว่า ที่ตนสามารถยืนได้นาน ๆ ตั้งแต่หัวค่ำจนเช้านั้น เป็นเพราะเขาจ้างคนอื่นมายืนแทน แล้วแลกเปลี่ยนเสื้อผ้ากันแล้วกลับไปนอน พอประมาณตี 5 ก็กลับมายืนใหม่

ล้อต๊อก กับสมจิตต์ มีบุตรด้วยกัน 2 คน คือ

#นางจิตรวดี ทรัพย์สำรวย (วรญาวิสุทธิ์)
#นางจันทร์เพ็ญ ทรัพย์สำรวย (ทรัพย์พูน)

และมีบุตรบุญธรรม 1 คน (ลูกชายของล้อต๊อกกับภรรยาคนเก่า) คือ พ.ต.อ. สิริพันธ์ ทรัพย์สำรวย

ล้อต๊อก ถือได้ว่าเป็นคนเจ้าเสน่ห์คนหนึ่ง เพราะความเป็นตลกชื่อดังบวกกับอุปนิสัยอันโดดเด่น ด้วยเหตุนี้ทำให้ตลอดชีวิตเกือบ 90 ปี เขามีภรรยามากมายหลายสิบคน และมีบุตรรวมกันมากถึง 20 คน โดยภรรยาคนสุดท้ายคือนางชุลีพร ทรัพย์สำรวย (อั๋น)  มีบุตรชายด้วยกัน 1 คนคือนายมงคลชัย ทรัพย์สำรวย (อุ้มบุญ)

## ตัวอย่างผลงาน
### การแสดงชิ้นแรก
*2474 : รำโล้ชิงช้าในขบวนแห่ ถวายรัชกาลที่ 7 ในพระราชพิธีตรียัมพวาย

### ผลงานการแสดงละครเวที
* 2482 - 2495 : นักแสดงตลกที่ได้รับความนิยมมากในละครเวที โดยมักจะแสดงคู่กับ จอก ดอกจันทร์, สมพงษ์ พงษ์มิตร และชูศรี มีสมมนต์
*ไม่ทราบปี : ชาละวัน
*ไม่ทราบปี : คดีลักหลับ
*ไม่ทราบปี : วันสร้างชาติ
*ไม่ทราบปี : ใกล้เกลือกินเกลือ
*ไม่ทราบปี : ตั๋งโต๊ะ
*ไม่ทราบปี : ไซซี
* 2490 : กรุงสะท้าน

### ผลงานการแสดงภาพยนตร์
เป็นนักแสดงตลกที่ได้รับความนิยมอย่างมาก มีดาราคู่ขวัญคือชูศรี มีสมมนต์ มีผลงานการแสดงมากกว่า 330 เรื่อง เรียงจากใหม่ไปเก่า ดังนี้

# The Legend of Suriyothai (2546) รับบท ชาวบ้าน
# ผีหัวขาด (2545) รับบท มัคทายกทอง
# สุริโยไท (2544) รับบท ชาวบ้าน
# โก๊ะตี๋ วีรบุรุษอารามบอย (2541) รับบท ต๊อก
# กองพันทหารเกณฑ์+12 ตอน แนวรักริมฟุตบาท (2539) รับบท องอาจ ญาติระอา
# เพลงรักลูกทุ่ง (2539) รับบท ลุงต๊อก
# เพื่อนซื่อพาก๊อง (2536)
# จะกู่รักกอดน้องให้ก้องโลก (2535) รับบท ลุงชึ่น
# ขบวนการอาจารย์โกย (2534) รับบท อาจารย์โกย
# หลวงตา 3 สีกาข้างวัด (2534) รับบท หลวงตา
# ทหารเกณฑ์กิ๊บก๊าบ (2533) รับบท ลุงพล (หัวหน้าทหารเกณฑ์)
# มันลุกขึ้นมาอ้อน (2533) รับบท ลุงโวด
# ฉลุย โครงการ 2 (2533) รับบท ผู้บริหารบริษัทภาพยนตร์ (รับเชิญ)
# มันโผล่ขึ้นมาหยอก (2531) รับบท ลุงโอง
# เท่แต่ห้าแต้ม (2531) รับบท ห้า
# ผมรักคุณนะ (2531) รับบท พ่อของเขา
# รักฉบับทะเล้น (2531) รับบท หนุ่ย
# 2482 นักโทษประหาร (2531)
# พ่อปลาไหล แม่พังพอน (2531) รับบท เจ้าของร้านเหล้า
# สองเกลอเจอทีเด็ด (2531)
# ตลุยโรงหมอ (2531) รับบท อาจารย์ใหญ่
# รักมหาเฮง (2531) รับบท ปิยะ
# แก่นแก้ว (2531)
# มนต์รักเพลงทะเล้น (2531) รับบท ลุงต๊อก
# ฉลุย (2531) รับบท พี่เต๋อ (รับเชิญ)
# นานาจิตตัง (2530) รับบท ลุงต๊อก
# ขอทานขาดทุน (2530) รับบท หมอชีฟัก
# เปิดโลกวัยทะเล้น (2530) รับบท กำธร
# หลังคาแดง (2530) รับบท ลุงหนับ (รับเชิญ)
# ผีเจ้าเล่ห์ (2530) รับบท อาจารย์ชู้
# รักทรมาน (2530) รับบท คนบ้าที่ขี้นเวทีคอนเสิร์ต
# คู่สร้าง คู่สม (2530) รับบท ตองปู่
# มันแอบอยู่ในหอ (2530) รับบท ลุงเพี้ยน
# รักพลิกล็อก (2529) รับบท ป้าของเขา (แห่งานแต่งเจ้าบ่าวสาว)
# อาจารย์คนใหม่ (2529) รับบท อาจารย์
# หักเหลี่ยมแดร็กคูล่า (2529) รับบท แดร็กคูล่า
# ชมพู่แก้มแหม่ม (2529) รับบท ทิม (รับเชิญ)
# โกยมหาสนุก (2529) รับบท อาจารย์จู๋
# นายร้อยสอยดาว (2529) รับบท รับบท จ่าพ่อเสือ (หัวหน้าหมวด)
# หลวงตาน้อยธุดงค์ชายแดน (2528) รับบท หลวงตา
# นางนาค ภาคพิสดาร (2528)
# กองพันทหารใหม่ (2528) รับบท สิบเอกสอด สื่อสาร
# ข้ามากับดวง (2528) รับบท พ่อของเขา
# หนึ่งในล้าน (2528) รับบท นายเพี้ยน
# รักตะลุมบอน (2528) รับบท ดีเจฟ้าผ่า
# ลูกทุ่งเสียงทอง (2528) รับบท ต๊อก
# ขุมทองแม่น้ำแคว (2528) รับบท ลุงของเขา
# นักร้องพ่อลูกอ่อน (2528) รับบท ลุงต๊อก
# ลูกสาวป้าแช่ม (2528) รับบท นายแช่ม
# โจ๊กใส่ไข่ (2528)
# กิ้งก่ากายสิทธิ์ (2528) รับบท พ่อของเขา
# ครูข้าวเหนียว (2528)
# น้ำผึ้งป่า (2528) รับบท พ่อของผึ้ง
# เด็กปั๊ม (2527) รับบท เผ่าไท
# มนต์รักนักเพลง (2527)
# นักเพลงผู้ยิ่งใหญ่ (2527) รับบท ต๊อก
# นางพรายคะนองรัก (2527) รับบท อาจารย์
# อภินิหารน้ำมันพราย (2527)
# ผ่าโลกันต์ (2527)
# จ่าบ้านนอก (2527)
# เสือกัดสิงห์ (2527) รับบท เสือ (พ่อของเขา)
# ผีเอ๊าะ เอ๊าะ (2527) รับบท สารวัตร
# ทหารเกณฑ์ผลัด 2 (2527) รับบท สิบเอกฉ่ำ แฉะสุวรรณ
# หนุ่มใกล้หอ (2527) รับบท หมอ
# เดชผีดิบ (2527) รับบท หมอมนตรี
# ลูกหนี้ทีเด็ด (2527) รับบท เหนียว เพิ่มทรัพย์
# ลูกเขยคนเฮง (2527)
# ทหารเกณฑ์เจอผี (2527) รับบท ณภูมิ
# ขาวผ่องเจ้าสังเวียน (2527) รับบท พ่อของเขา
# เสน่ห์นางพราย (2527) รับบท อาจารย์เซอร์วิทซ์
# สารวัตรต๊อก (2527) รับบท สารวัตรต๊อก
# ไอ้ถึกเกณฑ์ทหาร (2527) รับบท สิบตรี ล้อต๊อก
# อีแต๋น ไอเลิฟยู (2527) รับบท ลุงเตย
# มังกรลายไทย (2527) รับบท หยังกง
# ดาวประดับบ่า (2527)
# รักต้องโกย (2527)
# กองพันทหารเกณฑ์ (2527) รับบท องอาจ ญาติระอา
# แม่หัวลำโพง (2526) รับบท พ่อของเขา
# เงิน เงิน เงิน (2526) รับบท ท่านขุนทองหิรัญโภคากิจ
# อีสาวเมืองสิงห์ (2526)
#เล่นไม่ยาก (2526)
#สิงห์เดนตาย (2526)
# ม.6 (2526)
# ดรุณี 9 ล้าน (2526) รับบท หมอทวีฤทธิ์
# สงครามปาก (2526) รับบท ลูกชายของเขา
# มหาเฮง (2526) รับบท หลวงลุงไฮ้
# บัวขาว (2526) รับบท จางวางต๊อก
# เสน่ห์นักร้อง (2526) รับบท ผ่อง
# พยัคฆ์ร้าย 191 (2526) รับบท พ.ต.ท. สวง ทรัพย์สำรวย
# ไอ้แก้วไอ้ทอง (2526) รับบท ทอง
# รักมหาสนุก (2525) รับบท นายกลิ้ง
# จ้าวนรก (2525) รับบท เฒ่าคว้าง (พ่อของเธอ)
# วัยสะรุ่น (2525) รับบท ลุงบวม
# แค้นต้องฆ่า (2525)
# ดอกฟ้ากับเด็กวัด (2525)
# หลวงตา ภาค 2 (2525) รับบท หลวงตา
# ล่าทุสักทุเล (2525)
# สาวจอมกวน (2525) รับบท เหลี่ยม
# รัตติกาลยอดรัก (2525) รับบท อาจารย์ทอง
# กำนันฮาร์ด (2525)
# พ่อดอกรัก (2525) รับบท เศรษฐีสน
# ไอ้หนวดเหล็ก (2524)
# เด๋อด๋าเฮงระเบิด (2524) รับบท เจ้าพ่อต๊อก
# ป่าช้าแตก (2524)
# ดาวพระศุกร์ (2524) รับบท หอมฉุย
# สวัสดีคนสวย (2524)
# เจ้าพ่อเชียงกง (2524) รับบท เจ้าพ่อเชียงกง
# ทหารเรือมาแล้ว (2524) รับบท จ่าฉ่ำ
# เสือสะดิ้ง (2524)
# ลูกสาวจ่าโท (2524) รับบท จ่าสิงห์โตถํ้าเสือ
# เสือโค่นสิงห์ (2524)
# อาจารย์โกย (2524) รับบท อาจารย์โกย
# สะดิ้ง (2524) รับบท กำนันเสือ
# แสนรัก (2524)
# เจ้าบ่าวทีเด็ด (2524) รับบท ป๋าเยิ้ม
# เด็ดหนวดพ่อตา (2524) รับบท กำนัน
# นานแค่ไหนก็ยังรัก (2524) รับบท เถ้าแก่งกกี่
# ยอดรักผู้กอง (2524) รับบท ผู้พันผวน
# กูละเบื่อส์ (2524)
# ศรีธนญชัย (2524) รับบท หลวงปรีชา
# รักกันลั่นเปรี้ยง (2524)
# เงินปากผี (2524) รับบท นายล้วน
# ผีตาโบ๋ (2524) รับบท อาจารย์
# ระย้า (2524) รับบท นายพันเอก ทามูระ
# ขบวนการแก้จน (2524) รับบท ศุขเล็ก
# ทหารเกณฑ์ ภาค 2 (2523) รับบท จ่าฉ่ำ
# ไอ้ขุนเพลง (2523)
# หงส์หยก (2523)
# 7 ป่าช้า (2523)
# ดุ๊ยดุ่ย (2523)
# ไอ้ถึกทหารโข่ง (2523)
# มนต์รักขนมครก (2523) รับบท อาหมอ
# เต้าฮวยไล่เหลียว (2523)
# หลวงตา (2523) รับบท หลวงตา
# พ่อหอยโข่ง (2523) รับบท หม่อมต๊อก
# เมียสั่งทางไปรษณีย์ (2523) รับบท ทองคำ
# ผู้ใหญ่มากับทุ่งหมาเมิน (2523) รับบท ผู้ใหญ่มา
# ภูตพิศวาส (2523) รับบท ลุงอิน
# ไอ้หนังเหนียว (2523)
# ทหารเกณฑ์ ภาค 1 (2523) รับบท จ่าฉ่ำ
# เจมส์แบน 007 น้ำพริกไทยเนื้อแท้ (2523)
# ผีหัวขาด (2523) รับบท อาจารย์โกย
# ยอดตาหลก (2523) รับบท ติงเกล
# หนุ่มบ้านนา สาวนาเกลือ (2523)
# นายอำเภอปฏิวัติ (2522)
# ตะเคียนคะนอง (2522)
#สิงห์ล่าสิงห์ (2522)
#ไอ้ติงต๊อง (2522)
# ไอ้ปืนเดี่ยว (2522) รับบท แซม
# 2 ผู้ยุ่งเหยิง (2522) รับบท ผ้วขี้ระแวง
# เพลงรักดอกไม้บาน (2522)
# คนละเกมส์ (2522)
# ไอ้ถึก (2522) รับบท สามีของเธอ
# พ่อกระดิ่งทอง (2522) รับบท เข่ง
# ถล่มจอมอิทธิพล (2522)
# ฝนเดือด (2522)
# ครูทิม (2522) รับบท ครูทิม
# ยอดหญิงต๊ะติ๊งโหน่ง (2522) รับบท การเวก
# ขาดฉันแล้วเธอจะรู้สึก (2522)
# แดร๊กคูล่าต๊อก (2522) รับบท แดร๊กคูล่าต๊อก
# เสือสะเออปล้น (2522)
# มนต์เพลงลูกทุ่ง (2522)
# ตลกร้องไห้ (2522) รับบท ลุงต๊อก
# บี้ บอด ใบ้ (2522)
# รักบ้า ๆ บอ ๆ (2522)
# เตือนใจ (2522) รับบท ผู้สอนของพวกเขา
# รักพี่ต้องหนีพ่อ (2522) รับบท นายประหยัด
# หักเหลี่ยมนักเลงปืน (2522)
# มือปืนนักบุญ (2521) รับบท เอ็ง
# เลือดสีเดียว (2521)
# นักฆ่าตะกรุดโทน (2521)
# 10 ยอดแสบ (2521) รับบท เล่าสือ
# ฟ้าหลังฝน (2521)
# 7 อาถรรพ์ (2521)
# อะไรกันวะ (2521) รับบท สมชาย
# ตะวันอ้อมข้าว (2521)
# นักเลงกตัญญู (2521)
# ผู้แทนมาแล้ว (2521)
# เท่งป้ะต๊ะติ๊งโหน่ง (2521) รับบท ต๊อก
# เละตุ้มเป๊ะ (2521) รับบท เจ้าของกาสิโน
# มันส์เขาล่ะ (2521) รับบท กำนันเฉย
# ลูกทุ่งปืนคด (2521)
# มือปืนเลือดเดือด (2521)
# รักเธอเท่าช้าง (2521) รับบท อาจารย์เฉย
# รักข้ามโขง (2521) รับบท ครูเจือ
# ทีเด็ดคู่เขย (2521)
# โตไม่โตซัดดะ (2521)
# มนต์รักแผ่นดินทอง (2521) รับบท นายล้อม
# สิงห์สั่งป่า (2521) รับบท ตาเมี้ยน
# ไอ้ซ่าส์ (2521)
# แตกหนุ่มแตกสาว (2521) รับบท ลุงโอ๋
# เจ้าสาวเดิมพัน (2521) รับบท กำนันกลั่น
# กามเทพหัวเราะ (2521) รับบท ขุนแซี่ยวชาญการไฟฟ้า
# รักเต็มเปา (2521) รับบท ลุงโพล้ง
# ผิดทางรัก (2521)
# แม่นาคพระโขนง (2521) รับบท อาจารย์เดช
# สิงห์สะเปรอะ (2521) รับบท กำนันเหม็น
# เจ้าป้าบ้าจี้ (2521)
# แม่ยอดสร้อยพ่อยอดแซว (2521) รับบท โก้แก่
# อีหนูเขี้ยวเสน่ห์ (2521)
# ซุปเปอร์ลูกทุ่ง (2521) รับบท ลุงต๊อก
# มหาภัยพันหน้า (2521)
#จงอางเพลิง (2520)
# พ่อเสือลูกสิงห์ (2520)
# พ่อตาปืนโต (2520) รับบท สัปเหร่อกร่าง
# พ่อนกฮูก (2520)
# ถล่มมาเฟีย (2520) รับบท ลุงโต้ง
# ไอ้คุณเฉิ่ม (2520)
# ยอดมนุษย์คอมพิวเตอร์ (2520)
# 7 ประจัญบาน (2520) รับบท ต๊อก
# ขบวนการ 3 สลึง (2520) รับบท ปะป๊าถูเล่าต๊อก
# สองเสือใจสิงห์ (2520)
# ใครจะอยู่ค้ำฟ้า (2520)
# ปืนมีตีน (2520) รับบท ตาต๊อก
# หน้าเนื้อใจเสือ (2520)
# วัยเสเพล (2520) รับบท อ่าง
# บินเดี่ยว (2520)
# ชื่นชีวานาวี (2520) รับบท พลเวก
# อย่านึกว่าหมู (2520)
# ทรามวัยใจเด็ด (2520) รับบท ป้าของเธอ
# พ่อจอมตื้อ (2520)
# ไอ้สากเหล็ก (2520) รับบท หอยทอง
# เทพบุตรต๊ะติ๊งโหน่ง (2520) รับบท ต๊อก
# มนต์รักนักรบ (2520) รับบท ทิดโส
# หึง (2520) รับบท ฉุย
# 3 นัด (2520)
# หนึ่งต่อเจ็ด (2520) รับบท ต๊อก
# ท้องนาสะเทือน (2519)
# สายลับกระจับเหล็ก (2519)
# มือปืนขี้แย (2519) รับบท ครูฝึกสอนมวยไทย
# ไอ้ปืนแฝด (2519)
# เดียมห์ (2519) รับบท ป้าเฒ่า
# บ้องไฟ (2519)
# กามเทพเล่นกล (2519)
# แม่นาคอเมริกา (2518)
# เสือพี่น้องสิงห์ (2518)
# แผ่นดินแม่ (2518)
# เศรษฐีรัก (2518)
# ถนนนี้ชั่ว (2518) รับบท เพื่อนบ้าน
# โรงแรมผี (2518) รับบท ป้าเจิม
# ฟ้าเปลี่ยนสี (2518)
# วิญญาณโลกีย์ (2518)
# ราชินีฝิ่น (2518)
# พ่อยอดมะกอก (2518)
# สนหน่อยน่าทูนหัว (2517)
# เศรษฐีภูธร (2517)
# รักครั้งแรก (2517)
# บัวลำพู (2517)
# รอยมลทิน (2517)
# เจ้าสาวแสนกล (2517) รับบท หยิ่ว
# สิงห์ดง (2517)
# 4 สีทีเด็ด (2517)
# พยัคฆ์พันลาย (2516) รับบท ผู้คุมคุก
# ไอ้แดง (2516)
# วางฟูซาน (2516)
# คู่กรรม (2516) รับบท นายทหารญี่ปุ่น
# กระสือสาว (2516)
# เตะฝุ่น (2516)
# เพชรตาแมว (2515) รับบท พรานล้อ
# จันทร์เพ็ญ (2515)
# หาดทรายแก้ว (2515)
# กล้าสิบทิศ (2515)
# แสนทนง (2515)
# ลานสาวกอด (2515)
# น้ำผึ้งพระจันทร์ (2515)
# ขวัญใจลูกทุ่ง (2515)
# 11 ม.ม. (2515)
# เพลงรักลูกทุ่ง (2515)
# 2 สิงห์ 2 แผ่นดิน (2515)
# ระเริงชล (2515) รับบท โทน
# วิวาห์ลูกทุ่ง (2515) รับบท หมอจ๋าย
# รอยแค้น (2515)
#โกรธกันทำไม (2514)
# เพชรพระอุมา (2514)
# ไอ้หนุ่มบ้านนา (2514)
# มนต์รักจากใจ (2514)
# แสนรัก (2514)
# พิษผยอง (2514)
# สะใภ้หัวนอก (2514) รับบท เสี่ยกิติ
# เขยตีนโต (2514) รับบท พ่อของโฬม
# สองฝั่งโขง (2514)
# เทวดามาแล้ว (2514)
# เทพบุตรจอมโกง (2514)
# สุดที่รัก (2514)
# หนึ่งนุช (2514)
# รักข้ามขอบฟ้า (2514)
# วิญญาณดอกประดู่ (2513)
# ม้ามืด (2513)
# เจ้าแม่สไบทอง (2513)
# ลูกหนี้ทีเด็ด (2513) รับบท รุกราน
# คู่สร้าง (2513) รับบท สื่อ
# ลำพู (2513)
# ขุนทาส (2513)
# กำแพงแสน (2513)
# เรารักกันไม่ได้ (2513)
# แม่ย่านาง (2513) รับบท อาจารย์
# สวรรค์เบี่ยง (2513) รับบท หมอดูแขก
# มนต์รักลูกทุ่ง (2513) รับบท ลุงชื่น
# พระจันทร์แดง (2513) รับบท น้ำท่า
# ดาวพระเสาร์ (2513)
# เสน่ห์ลูกทุ่ง (2513)
# กำแพงเงินตรา (2513) รับบท กำนันสิงห์
# รักเธอเสมอ (2513) รับบท ลุงต๊อก
# บ้านสาวโสด (2513) รับบท ตะแบก
# เมืองแม่หม้าย (2512)
# นางพญา (2512)
# นางละคร (2512)
# ไก่แก้ว (2512) รับบท หิน
# ลูกกบ (2512)
# จ้าวป่าช้า (2512)
# ลอยกระทง (2512) รับบท หมอผี
# เดชนางพราย (2512)
# อภินิหารอาจารย์ทอง (2512)
# หลั่งเลือดแดนสิงห์ (2512)
# ดิน น้ำ ลม ไฟ (2512)
#รอยพราน (2512) รับบท พรานเอี่ยม
# แม่ค้า (2512)
# ปลาไหลทอง (2512) รับบท ลุงบัว
# ลูกเขย (2512)
# ด่วนเหนือ (2512)
# เสน่ห์สาวบ้านแต้ (2512)
# เศรษฐีข้างถนน (2512)
# ละครเร่ (2512) รับบท ต๊อก
# ไพรรัก (2512)
# ยอดคนจริง (2512)
# สวรรค์วันเพ็ญ (2512) รับบท ตำรวจ
# เจ้าแม่สาลิกา (2512)
# กามเทพลวง (2512)
# ชาติลำชี (2512)
# น้องรัก (2512)

### ผลงานการแสดงละครโทรทัศน์
*2532 ลูกมาร (ช่อง 9)
*2535 โทน (ช่อง 3)
*2537 วิมานมะพร้าว (ช่อง 7)
*2538 บ้านไร่ชายทุ่ง (ช่อง 3)
*2539 จัดสรรหรรษา (ช่อง 3)
*2539 เซ่อ ซ่า ฮา บ๊อง (ช่อง 9)
*2539 คนอยู่วัด (ช่อง 3)
*2542 โดดเดี่ยวไม่เดียวดาย (ช่อง 7)

### ผลงานการกำกับภาพยนตร์
ผลงานสร้างของบริษัท "ต๊อกบูม ภาพยนตร์"
# ลูกเขย (2512)
# รักครั้งแรก (2517)
# อะไรกันวะ (2521)
# มนต์เพลงลูกทุ่ง (2522)
# แดร๊กคูล่าต๊อก (2522)
# ทหารเกณฑ์ ภาค1 (2523)
# ทหารเกณฑ์ ภาค 2 (2523)
# ทหารเรือมาแล้ว (2524)
# ไอ้แก้วไอ้ทอง (2526)
#ดรุณี 9 ล้าน (2526)
#ทหารเกณฑ์ผลัด 2 (2527)
# อีแต๋น ไอเลิฟยู (2527)
# สารวัตรต๊อก (2527)
# เสือกัดสิงห์ (2527)
# ครูข้าวเหนียว (2528)

### รายการโทรทัศน์
* รายการตลก ต๊อกบูม
* รายการตลก ชูศรีโชว์
* รายการตลก ขายหัวเราะ ร่วมด้วย ชูศรี มีสมมนต์, ขวัญ สุวรรณะ, ยรรยงค์ โปร่งน้ำใจ, ทองถม ปากลำโพง ฯลฯ
* รายการ นาทีทอง เป็นผู้ช่วยพิธีกร คู่กับ ธรรมรัตน์ นาคสุริยะ
* รายการ ประตูดวง เป็นผู้ช่วยพิธีกร คู่กับ อาคม มกรานนท์
* รายการตลก ก่อนบ่ายคลายเครียด

### โฆษณา
*ผงพิเศษร่มชูชีพ (2510)
*แฟลตปลาทอง (2532)

### มิวสิควีดีโอ
* เพลง คนกินแดด วงนิรนาม พ.ศ. 2529
* เพลง คาถามหานิยม ยอดรัก สลักใจ
* เพลง ป้าบัวศรี วงนิรนาม พ.ศ. 2530
* เพลง ไอ้หนุ่มเครื่องไฟ กรุง ศรีวิไล

### คอนเสิร์ต

* มหกรรมคอนเสิร์ต นักแสดงร่วมสมัย ครั้งที่ 1 (7 พฤศจิกายน 2538)

### หันหน้าวงดนตรี
ล้อต๊อกมักจะได้รับเชิญให้ไปร่วมขึ้นวงดนตรีลูกทุ่งมากมายเพื่อสร้างสีสันให้กับคนดู ล้อต๊อกจคได้ร่วมกับเพื่อน ๆ ตั้ง’’’วงดนตรีต๊อกบูม’’’ขึ้นมา 

วงดนตรีต๊อกบูมได้รับความนิยมอย่างมาก นักร้องหลายคนที่มีชื่อเสียงก็เคยขึ้นร้องเพลงกับวงดนตรีต๊อกบูม เช่น ผ่องศรี วรนุช ล้อต๊อกทำวงดนตรีต๊อกบูมอยู่ถึง 10 ปีเต็ม ก็ยุบวงเมื่อปีพ.ศ.2524 เนื่องจากวงการลูกทุ่งเริ่มซบเซาลง

### ตลกคาเฟ่
พ.ศ 2530 เด๋อดอกสะเดาได้ไปถ่ายทำภาพยนตร์ที่จังหวัดชลบุรี ล้อต๊อกรู้ข่าวจึงเดินทางมาทักทาย เด๋อได้ชักชวนให้ล้อต๊อกกลับเข้าสู่วงการอีกครั้งโดยร่วมแสดงกับคณะเด๋อ ดู๋ ดี

ล้อต๊อกอยู่ร่วมงานกับเด๋อเป็นเวลาถึง 4 ปีก่อนจะแยกออกมาตั้งคณะตลกเป็นของตัวเองโดยรวบรวมสมัครพรรคพวกที่เคยอยู่วงดนตรีต๊อกบูมด้วยกัน เช่น สมพงษ์ พงษ์มิตร, ก๊กเฮง, ทองแถม เขียวแสงใส, ยอดธง บุญธูป, บังเละ วงศ์อาบู และคนอื่น ๆ รวมถึงชุลีพรระมาก ภรรยาของล้อต๊อก

ล้อต๊อกเล่นตลกตามคาเฟ่อยู่จันทร์ถึง 2 ปีก็ปิดตัวลง เพราะอายุที่มากขึ้นทำให้มีปัญหาทางด้านสุขภาพ จึงเริ่มรับงานน้อยลง เหลือไว้เพียงรายการก่อนบ่ายคลายเครียด ของเป็ด เชิญยิ้ม

### ผลงานอื่นที่อ้างถึง
* "แดร๊กคูล่า ต๊อก โชว์" เป็นการ์ตูนแอนิเมชันและหนังสือการ์ตูน ผลงานของบริษัท บี.บอย คาแรคเตอร์ จำกัด ของ บอย โกสิยพงษ์ เป็นเรื่องราวการ์ตูนผีไทย ตัวละครหลักสร้างจากบุคลิกของนักแสดงตลกไทยอาวุโส ประกอบด้วย ล้อต๊อก, ท้วม ทรนง, เทิ่ง สติเฟื่อง และ สีเทา โดยได้อิทธิพลมาจากภาพยนตร์เก่าที่ล้อต๊อกแสดงไว้ คือเรื่อง แดร๊กคูล่าต๊อก (2522)
* สาระแนเห็นผี (2553) ดารารับเชิญท้ายเรื่อง ตัดต่อจากหนังเก่า
*ล้อต๊อก ถูกอ้างถึงในฐานะเสี่ยล้อต๊อกในหนังสือสามเกลอ ของ ป. อินทรปาลิต เรื่อง อวสานเจ้าคุณวิจิตร ซึ่งน่าจะเป็นเหตุการณ์ที่แสดงให้เห็นถึงตัวละคร เสี่ยล้อต๊อก ในปี พ.ศ. 2495

## เสียชีวิต
ล้อต๊อกเป็นคนสูบบุหรี่จัด สูบบุหรี่มาตั้งแต่อายุ 14 ปี ก่อนเสียชีวิตเขายิ่งสูบหนักมากขึ้นเรื่อย ๆ ประมาณวันละ 3 ซอง หลังสูบบุหรี่เสร็จทุกครั้งเขาจะดื่มกาแฟดำตบท้ายเสมอ ด้วยสาเหตุนี้ทำให้เขาต้องเข้าออกโรงพยาบาลบ่อยครั้งด้วยโรคถุงลมโป่งพองเรื้อรัง และโรคเส้นเลือดหัวใจตีบตัน

ล้อต๊อกเสียชีวิตเมื่อวันที่ 30 เมษายน พ.ศ. 2545 จากโรคถุงลมโป่งพอง ที่โรงพยาบาลโสธาเวช จังหวัดฉะเชิงเทรา สิริอายุ 88 ปี มีพิธีพระราชทานเพลิงศพเมื่อวันที่ 14 สิงหาคม พ.ศ. 2545 ณ วัดพระศรีมหาธาตุวรมหาวิหาร เขตบางเขน กรุงเทพมหานคร

## รางวัลเกียรติยศ
* รางวัลตุ๊กตาเงิน ปี 2507 ภาพยนตร์ 2 เรื่อง "ศึกประจันตคาม" และ "เลือดนอกอก"
* รางวัลตุ๊กตาทองปี 2524 ภาพยนตร์ "หลวงตา"
* รางวัลสุพรรณหงส์ทองคำ ปี 2526 ภาพยนตร์ "เงิน เงิน เงิน"
* ศิลปินแห่งชาติ สาขาศิลปการแสดง (นักแสดง-ตลก) ปี พ.ศ. 2538 จากคณะกรรมการวัฒนธรรมแห่งชาติ
* บูรพศิลปิน ปี 2558 สาขาศิลปการแสดง
* ในวันที่ 1 เมษายน พ.ศ. 2562 กูเกิลนำภาพการ์ตูนของล้อต๊อกขึ้นเป็นกูเกิล ดูเดิลเนื่องในโอกาสครบรอบวันเกิด 105 ปี

#### เครื่องราชอิสริยาภรณ์

## อ้างอิง

## แหล่งข้อมูลอื่น
* ประวัติ ล้อต๊อก 
* ผลงานของสวง ทรัพย์สำรวย (ล้อต๊อก)

หมวดหมู่:บุคคลจากโรงเรียนวัดนวลนรดิศ

หมวดหมู่:บุคคลจากเขตบางกอกใหญ่
หมวดหมู่:นักแสดงตลกชายไทย
หมวดหมู่:ทหารอากาศชาวไทย
หมวดหมู่:เสียชีวิตจากโรคถุงลมโป่งพอง
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:นักแสดงภาพยนตร์ชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:ศิลปินแห่งชาติสาขาศิลปะการแสดง
หมวดหมู่:บุคคลในยุครัชกาลที่ 9
หมวดหมู่:ผู้ชนะรางวัลนักแสดงนำชายยอดเยี่ยมพระสุรัสวดี
หมวดหมู่:ผู้ชนะรางวัลนักแสดงสมทบชายยอดเยี่ยมสุพรรณหงส์
หมวดหมู่:ผู้กำกับภาพยนตร์ชาวไทย
หมวดหมู่:นักแสดงตลกไทย
หมวดหมู่:บูรพศิลปินสาขาศิลปะการแสดง
หมวดหมู่:นักแสดงตลกที่ใช้นามแฝง